title: Europa-Parlamentets og Rådets direktiv (EU) 2019/2177 af 18. december 2019 om ændring af direktiv 2009/138/EF om adgang til og udøvelse af forsikrings- og genforsikringsvirksomhed (Solvens II), direktiv 2014/65/EU om markeder for finansielle instrumenter og af direktiv (EU) 2015/849 om forebyggende foranstaltninger mod anvendelse af det finansielle system til hvidvask af penge eller finansiering af terrorisme (EØS-relevant tekst)

text:
                  27.12.2019

                  DA

                  Den Europæiske Unions Tidende

                  L 334/155

         EUROPA-PARLAMENTETS OG RÅDETS DIREKTIV (EU) 2019/2177
         af 18. december 2019
         om ændring af direktiv 2009/138/EF om adgang til og udøvelse af forsikrings- og genforsikringsvirksomhed (Solvens II), direktiv 2014/65/EU om markeder for finansielle instrumenter og af direktiv (EU) 2015/849 om forebyggende foranstaltninger mod anvendelse af det finansielle system til hvidvask af penge eller finansiering af terrorisme
         (EØS-relevant tekst)
         EUROPA-PARLAMENTET OG RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 53, stk. 1, og artikel 62,
         under henvisning til forslag fra Europa-Kommissionen,
         efter fremsendelse af udkast til lovgivningsmæssig retsakt til de nationale parlamenter,
         under henvisning til udtalelse fra Den Europæiske Centralbank (1),
         under henvisning til udtalelse fra Det Europæiske Økonomiske og Sociale Udvalg (2),
         efter den almindelige lovgivningsprocedure (3), og
         ud fra følgende betragtninger:

                     (1)

                     Med Europa-Parlamentets og Rådets direktiv 2014/65/EU (4) indføres der reguleringsmæssige rammebestemmelser om udbydere af dataindberetningstjenester og krav om, at en udbyder af efterhandelsdataindberetningstjenester skal være meddelt tilladelse som en godkendt offentliggørelsesordning (APA). Endvidere skal en udbyder af konsolideret løbende handelsinformation (CTP) udbyde konsoliderede handelsdata om alle handler med både aktieinstrumenter og andre instrumenter i hele Unionen i overensstemmelse med direktiv 2014/65/EU. Direktiv 2014/65/EU indebærer også, at transaktionsindberetningskanaler til de kompetente myndigheder formaliseres, idet der stilles krav om, at en tredjepart, som foretager indberetning på vegne af investeringsselskaber, skal være meddelt tilladelse som en godkendt indberetningsmekanisme (ARM).

                     (2)

                     Handelsdataenes kvalitet og kvaliteten af behandlingen og udbuddet af sådanne data, herunder behandling og udbud af data på tværs af grænser, er af afgørende betydning for at realisere hovedformålet med Europa-Parlamentets og Rådets forordning (EU) nr. 600/2014 (5), som er at forbedre de finansielle markeders gennemsigtighed. Præcise handelsdata giver brugerne et overblik over handelsaktiviteterne på de finansielle markeder i hele Unionen, og de kompetente myndigheder får præcise og omfattende oplysninger om relevante transaktioner. I betragtning af den grænseoverskridende dimension af håndtering af data, fordelene ved at samle datarelaterede kompetencer — herunder eventuelle stordriftsfordele — og den negative indvirkning af eventuelle afvigelser i tilsynspraksis på både kvaliteten af handelsdataene og de opgaver, som udbydere af dataindberetningstjenester har, bør meddelelse af tilladelse til og tilsyn med udbydere af dataindberetningstjenester samt beføjelser til at indsamle data derfor overføres fra de kompetente myndigheder til Den Europæiske Tilsynsmyndighed (Den Europæiske Værdipapir- og Markedstilsynsmyndighed), oprettet ved Europa-Parlamentets og Rådets forordning (EU) nr. 1095/2010 (6) (ESMA), undtagen for så vidt angår ARM’er og APA’er, der benytter sig af en undtagelse i henhold til forordning (EU) nr. 600/2014.

                     (3)

                     For at sikre en konsekvent overførsel af sådanne beføjelser bør bestemmelserne vedrørende operationelle krav til udbydere af dataindberetningstjenester og vedrørende de kompetente myndigheders kompetencer i forhold til udbydere af dataindberetningstjenester i direktiv 2014/65/EU udgå og i stedet indføres i forordning (EU) nr. 600/2014.

                     (4)

                     Overførsel af meddelelse af tilladelse til og tilsyn med udbydere af dataindberetningstjenester, undtagen for så vidt angår ARM’er og APA’er, der benytter sig af en undtagelse i henhold til forordning (EU) nr. 600/2014, til ESMA er i overensstemmelse med ESMA’s opgaver. Overførsel af beføjelser i forhold til dataindsamling, meddelelse af tilladelse og tilsyn fra kompetente myndigheder til ESMA er navnlig af afgørende betydning for andre opgaver, som ESMA varetager i henhold til forordning (EU) nr. 600/2014, f.eks. markedsovervågning, beføjelser til midlertidig intervention og beføjelser til positionsforvaltning samt sikring af konsekvent opfyldelse af kravene om før- og efterhandelsgennemsigtighed.

                     (5)

                     I henhold til Europa-Parlamentets og Rådets direktiv 2009/138/EF (7) (Solvens II) er det i overensstemmelse med den risikoorienterede tilgang til solvenskapitalkravet muligt under specifikke omstændigheder for forsikrings- og genforsikringsselskaber og forsikrings- og genforsikringskoncerner at benytte interne modeller i stedet for standardformlen til at beregne nævnte krav.

                     (6)

                     Direktiv 2009/138/EF indeholder bestemmelser om en landekomponent i volatilitetsjusteringen. For at sikre, at landekomponenten effektivt mindsker overdrevne obligationsspread i det relevante land, bør der for det risikokorrigerede landespread fastsættes en passende tærskelværdi for, hvornår landekomponenten aktiveres.

                     (7)

                     I betragtning af den øgede grænseoverskridende forsikringsvirksomhed er det nødvendigt at styrke den ensartede anvendelse af EU-retten i tilfælde af grænseoverskridende virksomhed, navnlig på et tidligt stadium. Med henblik herpå bør udvekslingen af oplysninger og samarbejdet mellem tilsynsmyndigheder og Den Europæiske Tilsynsmyndighed (Den Europæiske Tilsynsmyndighed for Forsikrings- og Arbejdsmarkedspensionsordninger), der er oprettet ved Europa-Parlamentets og Rådets forordning (EU) nr. 1094/2010 (8), (EIOPA) styrkes. Særlig bør der fastsættes underretningskrav i tilfælde af væsentlig grænseoverskridende forsikringsvirksomhed eller en krisesituation samt betingelser for oprettelse af samarbejdsplatforme, når den forventede grænseoverskridende forsikringsvirksomhed er betydelig, hvad angår den årlige bruttopræmie, der er tegnet i værtslandet, i forhold til forsikringsselskabets samlede årlige bruttopræmie, hvad angår virkningen på beskyttelsen af forsikringstagerne i værtslandet hvad angår det pågældende forsikringsselskabs filials eller virksomheds indvirkning på værtslandets marked for så vidt angår fri udveksling af tjenesteydelser. Samarbejdsplatforme er et effektivt redskab til at opnå et stærkere og rettidigt samarbejde mellem tilsynsmyndigheder og dermed forbedre forbrugerbeskyttelsen. Afgørelser om tilladelse, tilsyn og håndhævelse er og forbliver imidlertid under hjemlandets tilsynsmyndigheders kompetence.

                     (8)

                     Når den grænseoverskridende forsikringsvirksomhed er betydelig med hensyn til værtslandets marked og kræver tæt samarbejde mellem hjemlandets og værtslandets tilsynsmyndigheder, navnlig når et forsikringsselskab kan risikere at komme i finansielle vanskeligheder med negative følger for forsikringstagere og tredjeparter, bør EIOPA oprette og koordinere samarbejdsplatforme.

                     (9)

                     Henvisninger i direktiv 2009/138/EF til Det Europæiske Tilsynsudvalg for Forsikrings- og Arbejdsmarkedspensionsordninger (CEIOPS) bør udgå, idet CEIOPS er blevet erstattet af EIOPA.

                     (10)

                     Efter ændringer af Europa-Parlamentets og Rådets forordning (EU) nr. 1093/2010 (9) får Den Europæiske Tilsynsmyndighed (Den Europæiske Banktilsynsmyndighed), oprettet ved nævnte forordning, (EBA) en ny rolle med hensyn til forebyggende foranstaltninger mod anvendelse af det finansielle system til hvidvask af penge eller finansiering af terrorisme, og Europa-Parlamentets og Rådets direktiv (EU) 2015/849 (10) skal ændres efterfølgende

                     (11)

                     Direktiv 2009/138/EF, 2014/65/EU og (EU) 2015/849 bør derfor ændres i overensstemmelse hermed —

               VEDTAGET DETTE DIREKTIV:

            Artikel 1
            Ændring af direktiv 2014/65/EU
            I direktiv 2014/65/EU foretages følgende ændringer:

                        1)

                        I artikel 1 foretages følgende ændringer:

                                    a)

                                    Stk. 1 affattes således:

                                       »1.   Dette direktiv finder anvendelse på investeringsselskaber og markedsoperatører og på tredjelandsselskaber, der yder investeringsservice eller udfører investeringsaktiviteter gennem oprettelse af en filial i Unionen.«

                                    b)

                                    I stk. 2 udgår litra d).

                        2)

                        I artikel 4, stk. 1, foretages følgende ændringer:

                                    a)

                                    Nr. 36) og 37) affattes således:

                                                »36)

                                                »ledelsesorgan«: det eller de organer i et investeringsselskab, en markedsoperatør, eller en udbyder af dataindberetningstjenester som defineret i artikel 2, stk. 1, nr. 36a), i forordning (EU) nr. 600/2014, som er udpeget i overensstemmelse med national lovgivning, der har beføjelse til at fastlægge enhedens strategi, målsætninger og generelle ledelsesprincipper, og som fører tilsyn med og overvåger ledelsens beslutningstagning og omfatter personer, som varetager enhedens daglige ledelse
                                                Når der i dette direktiv henvises til ledelsesorganet og hvor ledelsesorganers ledelsesfunktion og tilsynsfunktion i henhold til national lovgivning overdrages til forskellige organer eller forskellige medlemmer i et organ, foretager medlemsstaten en skelnen mellem de ansvarlige organer eller medlemmer af ledelsesorganet i overensstemmelse med sin nationale lovgivning, medmindre andet er fastsat i dette direktiv.

                                                37)

                                                »øverste ledelse«: de fysiske personer, som i et investeringsselskab, en markedsoperatør eller en udbyder af dataindberetningstjenester som defineret i artikel 2, stk. 1, nr. 36a), i forordning (EU) nr. 600/2014 har ledelsesfunktioner, og som over for ledelsesorganet er ansvarlige for enhedens daglige ledelse, herunder for gennemførelsen af selskabets politikker for distribution af tjenesteydelser og produkter til kunderne og af dets personalepolitik«.

                                    b)

                                    Nr. 52), 53), 54), 55), litra c), og 63 udgår.

                        3)

                        I artikel 22 tilføjes følgende stykke:
                        »Medlemsstaterne sikrer, at de kompetente myndigheder, når de er ansvarlige for at meddele tilladelse til og føre tilsyn med virksomheden hos en godkendt offentliggørelsesordning (APA) som defineret i artikel 2, stk. 1, nr. 34), i forordning (EU) nr. 600/2014, som har en undtagelse i overensstemmelse med nævnte forordnings artikel 2, stk. 3, og en godkendt indberetningsmekanisme (ARM) som defineret i nævnte forordnings artikel 2, stk. 1, nr. 36), som har en undtagelse i overensstemmelse med nævnte forordnings artikel 2, stk. 3, fører tilsyn med den pågældende APA’s eller ARM’s virksomhed for at kunne vurdere, om den pågældende opfylder de driftsbetingelser, der er omhandlet i nævnte forordning. Medlemsstaterne sikrer, at der er truffet de nødvendige foranstaltninger til, at de kompetente myndigheder kan få de oplysninger, der er påkrævet for at vurdere, om APA’erne og ARM’erne overholder disse forpligtelser.«

                        4)

                        Afsnit V udgår.

                        5)

                        I artikel 70 foretages følgende ændringer:

                                    a)

                                    Stk. 3 ændres således:

                                                i)

                                                I litra a) udgår nr. xxxvii)-xxxx).

                                                ii)

                                                I litra b) indsættes følgende nummer:

                                                            »xxa)

                                                            artikel 27f, stk. 1, 2 og 3, artikel 27g, stk. 1-5, og artikel 27i, stk. 1-4, hvis en APA eller ARM har en undtagelse i overensstemmelse med artikel 2, stk. 3«

                                    b)

                                    Stk. 4, litra a) og b), affattes således:

                                                »a)

                                                artikel 5 eller artikel 6, stk. 2, eller artikel 34, 35, 39 eller 44 i dette direktiv eller

                                                b)

                                                artikel 7, stk. 1, tredje punktum, i forordning (EU) nr. 600/2014 eller artikel 11, stk. 1, i nævnte forordning, og, hvis en APA eller ARM har en undtagelse i overensstemmelse med artikel 2, stk. 3, i nævnte forordning, artikel 27b i nævnte forordning«.

                                    c)

                                    Stk. 6, litra c), affattes således:

                                                »c)

                                                for investeringsselskaber, en markedsoperatør, der har tilladelse til at drive en MHF eller en OHF, eller et reguleret marked inddragelse eller suspension af instituttets tilladelse i henhold til artikel 8 og 43 i dette direktiv, og, hvis en APA eller ARM har en undtagelse i overensstemmelse med artikel 2, stk. 3, i forordning (EU) nr. 600/2014, inddragelse eller suspension af tilladelsen i overensstemmelse med nævnte forordnings artikel 27d.«

                        6)

                        Artikel 71, stk. 6, affattes således:

                           »6.   Vedrører en offentliggjort strafferetlig eller administrativ sanktion et investeringsselskab, en markedsoperatør, et kreditinstitut, der beskæftiger sig med investeringsservice og -aktiviteter eller accessoriske tjenesteydelser, eller en filial af tredjelandsselskaber, der er meddelt tilladelse i henhold til dette direktiv, eller vedrører sanktionen en APA eller ARM, der er meddelt tilladelse i overensstemmelse med forordning (EU) nr. 600/2014 og har en undtagelse i overensstemmelse med nævnte forordnings artikel 2, stk. 3, vedføjer ESMA en henvisning til den offentliggjorte sanktion i det relevante register.«

                        7)

                        I artikel 77, stk. 1, første afsnit, affattes indledningen således:
                        »Medlemsstaterne foreskriver som et minimum, at enhver, der har fået tilladelse i henhold til Europa-Parlamentets og Rådets direktiv 2006/43/EF (*1), og som i et investeringsselskab, i et reguleret marked eller i en APA eller ARM, der er meddelt tilladelse i overensstemmelse med forordning (EU) nr. 600/2014 og har en undtagelse i overensstemmelse med nævnte forordnings artikel 2, stk. 3, udøver de i artikel 34 i direktiv 2013/34/EU eller artikel 73 i direktiv 2009/65/EF omhandlede hverv eller andet lovpligtigt hverv, har pligt til straks at indberette til de kompetente myndigheder ethvert forhold eller enhver afgørelse vedrørende selskabet, som vedkommende bliver vidende om under udøvelsen af dette hverv, og som kan

                           (*1)  Europa-Parlamentets og Rådets direktiv 2006/43/EF af 17. maj 2006 om lovpligtig revision af årsregnskaber og konsoliderede regnskaber, om ændring af Rådets direktiv 78/660/EØF og 83/349/EØF og om ophævelse af Rådets direktiv 84/253/EØF (EUT L 157 af 9.6.2006, s. 87).«"

                        8)

                        I artikel 89 foretages følgende ændringer:

                                    a)

                                    Stk. 2 og 3 affattes således:

                                       »2.   Beføjelserne til at vedtage delegerede retsakter, jf. artikel 2, stk. 3, artikel 4, stk. 1, nr. 2), andet afsnit, artikel 4, stk. 2, artikel 13, stk. 1, artikel 16, stk. 12, artikel 23, stk. 4, artikel 24, stk. 13, artikel 25, stk. 8, artikel 27, stk. 9, artikel 28, stk. 3, artikel 30, stk. 5, artikel 31, stk. 4, artikel 32, stk. 4, artikel 33, stk. 8, artikel 52, stk. 4, artikel 54, stk. 4, artikel 58, stk. 6, og artikel 79, stk. 8, tillægges Kommissionen for en ubegrænset periode fra den 2. juli 2014.

                                       3.   De i artikel 2, stk. 3, artikel 4, stk. 1, nr. 2), andet afsnit, artikel 4, stk. 2, artikel 13, stk. 1, artikel 16, stk. 12, artikel 23, stk. 4, artikel 24, stk. 13, artikel 25, stk. 8, artikel 27, stk. 9, artikel 28, stk. 3, artikel 30, stk. 5, artikel 31, stk. 4, artikel 32, stk. 4, artikel 33, stk. 8, artikel 52, stk. 4, artikel 54, stk. 4, artikel 58, stk. 6, og artikel 79, stk. 8, omhandlede delegationer af beføjelser kan til enhver tid tilbagekaldes af Europa-Parlamentet eller Rådet. En afgørelse om tilbagekaldelse bringer delegationen af de beføjelser, der er angivet i den pågældende afgørelse, til ophør. Den får virkning dagen efter offentliggørelsen af afgørelsen i Den Europæiske Unions Tidende eller på et senere tidspunkt, der angives i afgørelsen. Den berører ikke gyldigheden af delegerede retsakter, der allerede er i kraft.«

                                    b)

                                    Stk. 5 affattes således:

                                       »5.   En delegeret retsakt vedtaget i henhold til artikel 2, stk. 3, artikel 4, stk. 1, nr. 2), andet afsnit, artikel 4, stk. 2, artikel 13, stk. 1, artikel 16, stk. 12, artikel 23, stk. 4, artikel 24, stk. 13, artikel 25, stk. 8, artikel 27, stk. 9, artikel 28, stk. 3, artikel 30, stk. 5, artikel 31, stk. 4, artikel 32, stk. 4, artikel 33, stk. 8, artikel 52, stk. 4, artikel 54, stk. 4, artikel 58, stk. 6, eller artikel 79, stk. 8, træder kun i kraft, hvis hverken Europa-Parlamentet eller Rådet har gjort indsigelse inden for en frist på tre måneder fra meddelelsen af den pågældende retsakt til Europa-Parlamentet og Rådet, eller hvis Europa-Parlamentet og Rådet inden udløbet af denne frist begge har underrettet Kommissionen om, at de ikke agter at gøre indsigelse. Fristen forlænges med tre måneder på Europa-Parlamentets eller Rådets initiativ.«

                        9)

                        I artikel 90 udgår stk. 2 og 3.

                        10)

                        Artikel 93, stk. 1, andet afsnit, affattes således:
                        »Medlemsstaterne anvender disse love og bestemmelser fra den 3. januar 2018.«

                        11)

                        I bilag I udgår afsnit D.

            Artikel 2
            Ændringer af direktiv 2009/138/EF
            I direktiv 2009/138/EF foretages følgende ændringer:

                        1)

                        Artikel 77d, stk. 4, første punktum, affattes således:
                        »For hvert relevant land forhøjes volatilitetsjusteringen af de risikofrie rentesatser omhandlet i stk. 3 for det pågældende lands valuta, inden anvendelse af 65 %-faktoren, med forskellen mellem det risikokorrigerede landespread og to gange det risikokorrigerede valutaspread, når denne forskel er positiv, og det risikokorrigerede landespread er over 85 basispoint.«

                        2)

                        I artikel 112 indsættes følgende stykke:

                           »3a.   Tilsynsmyndighederne underretter i overensstemmelse med artikel 35, stk. 1, i forordning (EU) nr. 1094/2010 EIOPA om ansøgninger om at benytte eller ændre en intern model. Efter anmodning fra en eller flere berørte tilsynsmyndigheder kan EIOPA i henhold til nævnte forordnings artikel 8, stk. 1, litra b), yde teknisk bistand til den eller de tilsynsmyndigheder, der har anmodet om bistand, i forbindelse med afgørelsen om ansøgningen.«

                        3)

                        I afsnit I, kapitel VIII, indsættes følgende afdeling:
                        »AFDELING 2A

                              MEDDELELSES- OG SAMARBEJDSPLATFORME

                           Artikel 152a
                           Underretning

                              1.   Hvis tilsynsmyndigheden i hjemlandet agter at give tilladelse til et forsikrings- eller genforsikringsselskab, af hvis driftsplan det fremgår, at en del af dets aktiviteter vil være baseret på den frie udveksling af tjenesteydelser eller etableringsfriheden i en anden medlemsstat, og hvis denne driftsplan også indikerer, at disse aktiviteter kan være af relevans i forhold til værtslandets marked, underretter tilsynsmyndigheden i hjemlandet EIOPA og tilsynsmyndigheden i det pågældende værtsland deraf.

                              2.   Ud over den underretning, der er omhandlet i stk. 1, underretter tilsynsmyndigheden i hjemlandet ligeledes EIOPA og tilsynsmyndigheden i det relevante værtsland, hvis den konstaterer en forværring af de finansielle vilkår eller andre nye risici i et forsikrings- eller genforsikringsselskab, der udøver aktiviteter på grundlag af den frie udveksling af tjenesteydelser eller etableringsfriheden, som kan have en grænseoverskridende virkning. Tilsynsmyndigheden i værtslandet kan også underrette tilsynsmyndigheden i det relevante hjemland, hvis den har alvorlige og begrundede betænkeligheder med hensyn til forbrugerbeskyttelse. Tilsynsmyndighederne kan henvise sagen til EIOPA og anmode om bistand, hvis det ikke er muligt at finde en bilateral løsning.

                              3.   Underretningerne, jf. stk. 1 og 2, skal være så detaljerede, at det er muligt at foretage en korrekt vurdering.

                              4.   Underretningerne, jf. stk. 1 og 2, berører ikke det tilsynsmandat, som tilsynsmyndighederne i hjemlandet og i værtslandet har i medfør af dette direktiv.

                           Artikel 152b
                           Samarbejdsplatforme

                              1.   EIOPA kan i tilfælde af begrundede betænkeligheder med hensyn til negative virkninger for forsikringstagere på eget initiativ eller efter anmodning fra en eller flere af de relevante tilsynsmyndigheder oprette og koordinere en samarbejdsplatform for at styrke udvekslingen af oplysninger og et bedre samarbejde mellem de relevante tilsynsmyndigheder, hvis et forsikrings- eller genforsikringsselskab udfører eller agter at udføre aktiviteter, som bygger på den frie udveksling af tjenesteydelser eller etableringsfriheden, hvis:

                                          a)

                                          sådanne aktiviteter er af relevans i forhold til værtslandets marked

                                          b)

                                          hvis der af tilsynsmyndigheden i hjemlandet er foretaget en underretning i henhold til artikel 152a, stk. 2, om en forværring af de finansielle vilkår eller andre nye risici eller

                                          c)

                                          sagen er blevet henvist til EIOPA i henhold til artikel 152a, stk. 2.

                              2.   Stk. 1 berører ikke de relevante tilsynsmyndigheders ret til at oprette en samarbejdsplatform, hvis de alle er enige herom.

                              3.   Oprettelsen af en samarbejdsplatform i henhold til stk. 1 og 2 berører ikke det tilsynsmandat, som tilsynsmyndighederne i hjemlandet og i værtslandet har i medfør af dette direktiv.

                              4.   Uden at det berører artikel 35 i forordning (EU) nr. 1094/2010, skal de relevante tilsynsmyndigheder på anmodning af EIOPA rettidigt forelægge alle de oplysninger, der er nødvendige for, at samarbejdsplatformen kan fungere korrekt.«

                        4)

                        I artikel 231 foretages følgende ændringer:

                                    a)

                                    Stk. 1, tredje afsnit, affattes således:
                                    »Den koncerntilsynsførende underretter de øvrige medlemmer af tilsynskollegiet, herunder EIOPA, om modtagelsen af ansøgningen og forelægger straks disse medlemmer den fuldstændige ansøgning, herunder de oplysninger, som selskabet har indgivet. Efter anmodning fra en eller flere berørte tilsynsmyndigheder kan EIOPA i henhold til artikel 8, stk. 1, litra b), i forordning (EU) nr. 1094/2010 yde teknisk bistand til den eller de tilsynsmyndigheder, der har anmodet om bistand, i forbindelse med afgørelsen om ansøgningen.«

                                    b)

                                    Stk. 3, tredje afsnit, første punktum, affattes således:
                                    »Den koncerntilsynsførende træffer den endelige afgørelse, hvis EIOPA ikke træffer en afgørelse som omhandlet i nærværende stykkes andet afsnit i overensstemmelse med artikel 19, stk. 3, i forordning (EU) nr. 1094/2010.«

                        5)

                        Artikel 237, stk. 3, tredje afsnit, første punktum, affattes således:
                        »Den koncerntilsynsførende træffer den endelige afgørelse, hvis EIOPA ikke træffer en afgørelse som omhandlet i nærværende stykkes andet afsnit i overensstemmelse med artikel 19, stk. 3, i forordning (EU) nr. 1094/2010.«

                        6)

                        Artikel 248, stk. 4, tredje afsnit, udgår.

            Artikel 3
            Ændringer af direktiv (EU) 2015/849
            I direktiv (EU) 2015/849 foretages følgende ændringer:

                        1)

                        I artikel 6 foretages følgende ændringer:

                                    a)

                                    Stk. 3 affattes således:

                                       »3.   Kommissionen stiller den i stk. 1 omhandlede rapport til rådighed for medlemsstaterne og de forpligtede enheder for at hjælpe dem med at identificere, forstå, styre og begrænse risikoen for hvidvask af penge og finansiering af terrorisme og for at gøre det muligt for andre interessenter, herunder de nationale lovgivere, Europa-Parlamentet, Den Europæiske Tilsynsmyndighed, der er oprettet ved Europa-Parlamentets og Rådets forordning (EU) nr. 1093/2010 (*2), (EBA) og repræsentanter for Unionens finansielle efterretningsenheder (FIU’er), at få bedre indsigt i disse risici. Rapporten offentliggøres senest seks måneder efter at være blevet gjort tilgængelige for medlemsstaterne, undtagen de dele af rapporten, der indeholder klassificerede oplysninger.

                                       (*2)  Europa-Parlamentets og Rådets forordning (EU) nr. 1093/2010 af 24. november 2010 om oprettelse af en europæisk tilsynsmyndighed (Den Europæiske Banktilsynsmyndighed), om ændring af afgørelse nr. 716/2009/EF og om ophævelse af Kommissionens afgørelse 2009/78/EF (EUT L 331 af 15.12.2010, s. 12).«"

                                    b)

                                    Stk. 5, andet punktum, affattes således:
                                    »Derefter afgiver EBA en udtalelse hvert andet år.«

                        2)

                        I artikel 7 foretages følgende ændringer:

                                    a)

                                    Stk. 2, andet punktum, affattes således:
                                    »Kommissionen, EBA samt de øvrige medlemsstater underrettes om denne myndigheds identitet eller forelægges en beskrivelse af mekanismen.«

                                    b)

                                    Stk. 5, første punktum, affattes således:

                                       »5.   Medlemsstaterne stiller resultaterne af deres risikovurderinger sammen med opdateringerne heraf til rådighed for Kommissionen, EBA og de øvrige medlemsstater.«

                        3)

                        Artikel 17, første punktum, affattes således:
                        »Senest den 26. juni 2017 udsteder ESA’erne retningslinjer til kompetente myndigheder og kreditinstitutter og finansieringsinstitutter i overensstemmelse med artikel 16 i forordning (EU) nr. 1093/2010 om de risikofaktorer, der skal tages i betragtning, og de foranstaltninger, der skal træffes i situationer, hvor det er hensigtsmæssigt med lempede kundekendskabsprocedurer. Fra den 1. januar 2020 udsteder EBA sådanne retningslinjer, hvor det er relevant.«

                        4)

                        Artikel 18, stk. 4, første afsnit, affattes således:

                           »4.   Senest den 26. juni 2017 udsteder ESA’erne retningslinjer til kompetente myndigheder og kreditinstitutter og finansieringsinstitutter i overensstemmelse med artikel 16 i forordning (EU) nr. 1093/2010 om de risikofaktorer, der skal tages i betragtning, og de foranstaltninger, der skal træffes i situationer, hvor det er hensigtsmæssigt med skærpede kundekendskabsprocedurer. Fra den 1. januar 2020 udsteder EBA sådanne retningslinjer, hvor det er relevant.«

                        5)

                        Artikel 41, stk. 1, affattes således:

                           »1.   Behandling af personoplysninger efter dette direktiv er underlagt Europa-Parlamentets og Rådets forordning (EU) 2016/679 (*3) og (EU) 2018/1725 (*4).

                           (*3)  Europa-Parlamentets og Rådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (generel forordning om databeskyttelse) (EUT L 119 af 4.5.2016, s. 1)."

                           (*4)  Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (EUT L 295 af 21.11.2018, s. 39).«"

                        6)

                        I artikel 45 foretages følgende ændringer:

                                    a)

                                    Stk. 4 affattes således:

                                       »4.   Medlemsstaterne og EBA underretter hinanden om tilfælde, hvor et tredjelands nationale ret ikke tillader gennemførelse af politikkerne og procedurerne som krævet i stk. 1. I sådanne tilfælde kan en løsning tilstræbes ved samordnede tiltag. Ved vurderingen af, hvilke tredjelande der ikke tillader gennemførelse af politikkerne og procedurerne som krævet i stk. 1, tager medlemsstaterne og EBA hensyn til eventuelle retlige begrænsninger, der eventuelt kan hindre en korrekt gennemførelse af disse politikker og procedurer, herunder tavshedspligt, databeskyttelse og andre begrænsninger for udveksling af oplysninger, der kan være relevante for dette formål.«

                                    b)

                                    Stk. 6 affattes således:

                                       »6.   EBA udarbejder udkast til reguleringsmæssige tekniske standarder med henblik på at præcisere arten af de yderligere foranstaltninger, der er omhandlet i stk. 5, og det tiltag, som kreditinstitutter og finansieringsinstitutter som minimum skal gennemføre, hvis tredjelandets nationale ret ikke tillader gennemførelse af de foranstaltninger, der kræves i stk. 1 og 3.
                                       EBA forelægger udkast til de reguleringsmæssige tekniske standarder, der er omhandlet i første afsnit, for Kommissionen senest den 26. december 2016.«

                                    c)

                                    Stk. 10 affattes således:

                                       »10.   EBA udarbejder udkast til reguleringsmæssige tekniske standarder for kriterierne til fastlæggelse af, under hvilke omstændigheder det er passende at udpege et centralt kontaktpunkt i henhold til stk. 9, og hvilke funktioner de centrale kontaktpunkter bør have.
                                       EBA forelægger udkast til de reguleringsmæssige tekniske standarder, der er omhandlet i første afsnit, for Kommissionen senest den 26. juni 2017.«

                        7)

                        I artikel 48 foretages følgende ændringer:

                                    a)

                                    Stk. 1a, andet afsnit, tredje punktum, affattes således:
                                    »Finansielle tilsynsmyndigheder i medlemsstaterne fungerer ligeledes som et kontaktpunkt for EBA.«

                                    b)

                                    Stk. 10, første punktum, affattes således:

                                       »10.   Senest den 26. juni 2017 udsteder ESA’erne retningslinjer til de kompetente myndigheder i overensstemmelse med artikel 16 i forordning (EU) nr. 1093/2010 om kendetegnene ved en risikobaseret tilgang til tilsyn og de skridt, der skal tages, når der føres tilsyn på et risikobaseret grundlag. Fra den 1. januar 2020 udsteder EBA sådanne retningslinjer, hvor det er relevant.«

                        8)

                        I kapitel VI, afdeling 3, underafdeling II, affattes overskriften således:
                        »Samarbejde med EBA«

                        9)

                        Artikel 50 affattes således:

                           »Artikel 50

                           De kompetente myndigheder giver EBA alle de oplysninger, der er nødvendige for, at den kan varetage sine opgaver i henhold til dette direktiv.«

                        10)

                        I artikel 62 foretages følgende ændringer:

                                    a)

                                    Stk. 1 affattes således:

                                       »1.   Medlemsstaterne sikrer, at deres kompetente myndigheder underretter EBA om alle administrative sanktioner og foranstaltninger, der i henhold til artikel 58 og 59 pålægges kreditinstitutter og finansieringsinstitutter, herunder om alle klager i forbindelse hermed og resultatet af disse.«

                                    b)

                                    Stk. 3 affattes således:

                                       »3.   EBA driver et websted med links til hver kompetent myndigheds offentliggørelse af administrative sanktioner og foranstaltninger, som i henhold til artikel 60 er pålagt kreditinstitutter og finansieringsinstitutter, og angiver, for hvilket tidsrum hver medlemsstat offentliggør administrative sanktioner og foranstaltninger.«

            Artikel 4
            Gennemførelse

               1.   Medlemsstaterne vedtager og offentliggør senest den 30. juni 2021 de love og administrative bestemmelser, der er nødvendige for at efterkomme dette direktiv. Medlemsstaterne sender straks Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.

               2.   Medlemsstaterne vedtager og offentliggør senest den 30. juni 2020 de love og administrative bestemmelser, der er nødvendige for at efterkomme dette direktivs artikel 2, litra 1). Medlemsstaterne sender straks Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.

               3.   Medlemsstaterne anvender foranstaltningerne vedrørende artikel 1 fra den 1. januar 2022 og vedrørende artikel 2 og 3 fra den 30. juni 2021. Medlemsstaterne anvender foranstaltningerne vedrørende artikel 2, litra 1), senest den 30. juni 2020.

               4.   De i stk. 1 og 2 omhandlede love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

            Artikel 5
            Ikrafttræden
            Dette direktiv træder i kraft på tredjedagen efter offentliggørelsen i Den Europæiske Unions Tidende.

            Artikel 6
            Adressater
            Dette direktiv er rettet til medlemsstaterne.

            Udfærdiget i Strasbourg, den 18. december 2019.

                  På Europa-Parlamentets vegne

                  Formand

               D.M. SASSOLI

                  På Rådets vegne

                  Formand

               T. TUPPURAINEN

            (1)  EUT C 251 af 18.7.2018, s. 2.

            (2)  EUT C 227 af 28.6.2018, s. 63.

            (3)  Europa-Parlamentets holdning af 16.4.2019 (endnu ikke offentliggjort i EUT) og Rådets afgørelse af 2.12.2019.

            (4)  Europa-Parlamentets og Rådets direktiv 2014/65/EU af 15. maj 2014 om markeder for finansielle instrumenter og om ændring af direktiv 2002/92/EF og direktiv 2011/61/EU (EUT L 173 af 12.6.2014, s. 349).

            (5)  Europa-Parlamentets og Rådets forordning (EU) nr. 600/2014 af 15. maj 2014 om markeder for finansielle instrumenter og om ændring af forordning (EU) nr. 648/2012 (EUT L 173 af 12.6.2014, s. 84).

            (6)  Europa-Parlamentets og Rådets forordning (EU) nr. 1095/2010 af 24. november 2010 om oprettelse af en europæisk tilsynsmyndighed (Den Europæiske Værdipapir- og Markedstilsynsmyndighed), om ændring af afgørelse nr. 716/2009/EF og om ophævelse af Kommissionens afgørelse 2009/77/EF (EUT L 331 af 15.12.2010, s. 84).

            (7)  Europa-Parlamentets og Rådets direktiv 2009/138/EF af 25. november 2009 om adgang til og udøvelse af forsikrings- og genforsikringsvirksomhed (Solvens II) (EUT L 335 af 17.12.2009, s. 1).

            (8)  Europa-Parlamentets og Rådets forordning (EU) nr. 1094/2010 af 24. november 2010 om oprettelse af en europæisk tilsynsmyndighed (Den Europæiske Tilsynsmyndighed for Forsikrings- og Arbejdsmarkedspensionsordninger), om ændring af afgørelse nr. 716/2009/EF og om ophævelse af Kommissionens afgørelse 2009/79/EF (EUT L 331 af 15.12.2010, s. 48).

            (9)  Europa-Parlamentets og Rådets forordning (EU) nr. 1093/2010 af 24. november 2010 om oprettelse af en europæisk tilsynsmyndighed (Den Europæiske Banktilsynsmyndighed), om ændring af afgørelse nr. 716/2009/EF og om ophævelse af Kommissionens afgørelse 2009/78/EF (EUT L 331 af 15.12.2010, s. 12).

            (10)  Europa-Parlamentets og Rådets direktiv (EU) 2015/849 af 20. maj 2015 om forebyggende foranstaltninger mod anvendelse af det finansielle system til hvidvask af penge eller finansiering af terrorisme, om ændring af Europa-Parlamentets og Rådets forordning (EU) nr. 648/2012 og om ophævelse af Europa-Parlamentets og Rådets direktiv 2005/60/EF samt Kommissionens direktiv 2006/70/EF (EUT L 141 af 5.6.2015, s. 73).


title: Kommissionens gennemførelsesdirektiv (EU) 2019/1985 af 28. november 2019 om ændring af direktiv 2003/90/EF og 2003/91/EF om gennemførelsesbestemmelser til artikel 7 i Rådets direktiv 2002/53/EF og artikel 7 i Rådets direktiv 2002/55/EF for så vidt angår kendetegn, som afprøvningen mindst skal omfatte, og mindstekrav til afprøvning af sorter af landbrugsplantearter og sorter af grøntsagsarter (EØS-relevant tekst)

text:
                  29.11.2019

                  DA

                  Den Europæiske Unions Tidende

                  L 308/86

         KOMMISSIONENS GENNEMFØRELSESDIREKTIV (EU) 2019/1985
         af 28. november 2019
         om ændring af direktiv 2003/90/EF og 2003/91/EF om gennemførelsesbestemmelser til artikel 7 i Rådets direktiv 2002/53/EF og artikel 7 i Rådets direktiv 2002/55/EF for så vidt angår kendetegn, som afprøvningen mindst skal omfatte, og mindstekrav til afprøvning af sorter af landbrugsplantearter og sorter af grøntsagsarter
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets direktiv 2002/53/EF af 13. juni 2002 om den fælles sortsliste over landbrugsplantearter (1), særlig artikel 7, stk. 2, litra a) og b),
         under henvisning til Rådets direktiv 2002/55/EF af 13. juni 2002 om handel med grøntsagsfrø (2), særlig artikel 7, stk. 2, litra a) og b), og
         ud fra følgende betragtninger:

                     (1)

                     Kommissionens direktiv 2003/90/EF (3) og 2003/91/EF (4) blev vedtaget for at sikre, at de sorter, som medlemsstaterne optager i deres nationale sortslister, er i overensstemmelse med de protokoller, der er fastsat af EF-Sortsmyndigheden (CPVO), for så vidt angår kendetegn, som afprøvningen af de forskellige arter mindst skal omfatte, og mindstekrav til afprøvning af sorterne, i det omfang der er fastsat sådanne protokoller. For sorter, der ikke er omfattet af CPVO's protokoller, gælder det i henhold til direktiverne, at de vejledende principper fra Den Internationale Union til Beskyttelse af Plantenyheder UPOV) skal anvendes.

                     (2)

                     Siden den seneste ændring af direktiv 2003/90/EF og 2003/91/EF ved Kommissionens gennemførelsesdirektiv (EU) 2019/114 (5) har CPVO fastsat yderligere protokoller samt opdateret eksisterende af slagsen.

                     (3)

                     Direktiv 2003/90/EF og 2003/91/EF bør derfor ændres.

                     (4)

                     Foranstaltningerne i dette direktiv er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DETTE DIREKTIV:

            Artikel 1
            Bilag I og II til direktiv 2003/90/EF erstattes af teksten i del A i bilaget til nærværende direktiv.

            Artikel 2
            Bilagene til direktiv 2003/91/EF erstattes af teksten i del B i bilaget til nærværende direktiv.

            Artikel 3
            For afprøvninger, der er påbegyndt før den 1. juni 2020, kan medlemsstaterne beslutte at anvende de bestemmelser i direktiv 2003/90/EF og 2003/91/EF, der var gældende før ændringen ved nærværende direktiv.

            Artikel 4
            Medlemsstaterne vedtager og offentliggør senest den 31. maj 2020 de love og administrative bestemmelser, der er nødvendige for at efterkomme dette direktiv. De meddeler straks Kommissionen disse love og bestemmelser.
            De anvender disse love og bestemmelser fra den 1. juni 2020.
            Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

            Artikel 5
            Dette direktiv træder i kraft på tyvendedagen efter offentliggørelsen i Den Europæiske Unions Tidende.

            Artikel 6
            Dette direktiv er rettet til medlemsstaterne.

            Udfærdiget i Bruxelles, den 28. november 2019.

                  På Kommissionens vegne

               Jean-Claude JUNCKER

                  Formand

            (1)  EFT L 193 af 20.7.2002, s. 1.

            (2)  EFT L 193 af 20.7.2002, s. 33.

            (3)  Kommissionens direktiv 2003/90/EF af 6. oktober 2003 om gennemførelsesbestemmelser til artikel 7 i Rådets direktiv 2002/53/EF for så vidt angår kendetegn, som afprøvningen mindst skal omfatte, og mindstekrav til afprøvning af sorter af landbrugsplantearter (EUT L 254 af 8.10.2003, s. 7).

            (4)  Kommissionens direktiv 2003/91/EF af 6. oktober 2003 om gennemførelsesbestemmelser til artikel 7 i Rådets direktiv 2002/55/EF for så vidt angår kendetegn, som afprøvningen mindst skal omfatte, og mindstekravene til afprøvning af sorter af grøntsagsarter (EUT L 254 af 8.10.2003, s. 11).

            (5)  Kommissionens gennemførelsesdirektiv (EU) 2019/114 af 24. januar 2019 om ændring af direktiv 2003/90/EF og 2003/91/EF om gennemførelsesbestemmelser til artikel 7 i Rådets direktiv 2002/53/EF og artikel 7 i Rådets direktiv 2002/55/EF for så vidt angår kendetegn, som afprøvningen mindst skal omfatte, og mindstekrav til afprøvning af sorter af landbrugsplantearter og sorter af grøntsagsarter (EUT L 23 af 25.1.2019, s. 35).

            BILAG

               DEL A

                     »BILAG I
                     Liste over arter, der skal være i overensstemmelse med EF-Sortsmyndighedens protokol tekniske protokoller (1), jf. artikel 1, stk. 2, litra a)

                                    Videnskabeligt navn

                                    Almindeligt anvendt navn

                                    EF-Sortsmyndighedens protokol

                                    Festuca arundinacea Schreb.

                                 Strandsvingel

                                 TP 39/1 af 1.10.2015

                                    Festuca filiformis Pourr.

                                 Finbladet svingel

                                 TP 67/1 af 23.6.2011

                                    Festuca ovina L.

                                 Fåresvingel

                                 TP 67/1 af 23.6.2011

                                    Festuca pratensis Huds.

                                 Engsvingel

                                 TP 39/1 af 1.10.2015

                                    Festuca rubra L.

                                 Rød svingel

                                 TP 67/1 af 23.6.2011

                                    Festuca trachyphylla (Hack.) Krajina

                                 Bakkesvingel

                                 TP 67/1 af 23.6.2011

                                    Lolium multiflorum Lam.

                                 Italiensk rajgræs

                                 TP 4/2 af 19.3.2019

                                    Lolium perenne L.

                                 Almindelig rajgræs

                                 TP 4/2 af 19.3.2019

                                    Lolium x hybridum Hausskn.

                                 Hybridrajgræs

                                 TP 4/2 af 19.3.2019

                                    Pisum sativum L. (partim)

                                 Markært

                                 TP 7/2 Rev. 2 af 15.3.2017

                                    Poa pratensis L.

                                 Engrapgræs

                                 TP 33/1 af 15.3.2017

                                    Vicia faba L.

                                 Hestebønne

                                 TP 8/1 af 19.3.2019

                                    Vicia sativa L.

                                 Fodervikke

                                 TP 32/1 af 19.4.2016

                                    Brassica napus L. var. napobrassica (L.) Rchb.

                                 Kålroe

                                 TP 89/1 af 11.3.2015

                                    Raphanus sativus L. var. oleiformis Pers.

                                 Olieræddike

                                 TP 178/1 af 15.3.2017

                                    Brassica napus L. (partim)

                                 Raps

                                 TP 36/2 af 16.11.2011

                                    Cannabis sativa L.

                                 Hamp

                                 TP 276/1 Delvis rev. af 21.3.2018

                                    Glycine max (L.) Merr.

                                 Sojabønne

                                 TP 80/1 af 15.3.2017

                                    Gossypium spp.

                                 Bomuld

                                 TP 88/1 af 19.4.2016

                                    Helianthus annuus L.

                                 Almindelig solsikke

                                 TP 81/1 af 31.10.2002

                                    Linum usitatissimum L.

                                 Hør (spindhør, oliehør)

                                 TP 57/2 af 19.3.2014

                                    Sinapis alba L.

                                 Gul sennep

                                 TP 179/1 af 15.3.2017

                                    Avena nuda L.

                                 Nøgen havre

                                 TP 20/2 af 1.10.2015

                                    Avena sativa L. (herunder A. byzantina K. Koch)

                                 Almindelig havre

                                 TP 20/2 af 1.10.2015

                                    Hordeum vulgare L.

                                 Byg

                                 TP 19/5 af 19.3.2019

                                    Oryza sativa L.

                                 Ris

                                 TP 16/3 af 1.10.2015

                                    Secale cereale L.

                                 Rug

                                 TP 58/1 af 31.10.2002

                                    Sorghum bicolor (L.) Moench

                                 Durra

                                 TP 122/1 af 19.3.2019

                                    Sorghum sudanense (Piper) Stapf.

                                 Sudandurra

                                 TP 122/1 af 19.3.2019

                                    Sorghum bicolor (L.) Moench x Sorghum sudanense (Piper) Stapf

                                 Hybrider, der er fremkommet ved krydsning af Sorghum bicolor og Sorghum sudanense

                                 TP 122/1 af 19.3.2019

                                    xTriticosecale Wittm. ex A. Camus

                                 Hybrider, der er fremkommet ved krydsning af en art af slægten Triticum med en art af slægten Secale

                                 TP 121/2 rev. 1 af 16.2.2011

                                    Triticum aestivum L.

                                 Hvede

                                 TP 3/5 af 19.3.2019

                                    Triticum durum Desf.

                                 Durumhvede

                                 TP 120/3 af 19.3.2014

                                    Zea mays L. (partim)

                                 Majs

                                 TP 2/3 af 11.3.2010

                                    Solanum tuberosum L.

                                 Kartoffel

                                 TP 23/3 af 15.3.2017

                     BILAG II
                     Liste over arter, der skal være i overensstemmelse med UPOV's vejledende principper (1)
                        , jf. artikel 1, stk. 2, litra b)

                                    Videnskabeligt navn

                                    Almindeligt anvendt navn

                                    UPOV's vejledende principper

                                    Beta vulgaris L.

                                 Foderbede

                                 TG/150/3 af 4.11.1994

                                    Agrostis canina L.

                                 Hundehvene

                                 TG/30/6 af 12.10.1990

                                    Agrostis gigantea Roth

                                 Stortoppet hvene

                                 TG/30/6 af 12.10.1990

                                    Agrostis stolonifera L.

                                 Krybhvene

                                 TG/30/6 af 12.10.1990

                                    Agrostis capillaris L.

                                 Almindelig hvene

                                 TG/30/6 af 12.10.1990

                                    Bromus catharticus Vahl

                                 Amerikansk hejre

                                 TG/180/3 af 4.4.2001

                                    Bromus sitchensis Trin.

                                 Alaskahejre

                                 TG/180/3 af 4.4.2001

                                    Dactylis glomerata L.

                                 Hundegræs

                                 TG/31/8 af 17.4.2002

                                    xFestulolium Asch. et Graebn.

                                 Hybrider, der er fremkommet ved krydsning af en art af slægten Festuca med en art af slægten Lolium

                                 TG/243/1 af 9.4.2008

                                    Phleum nodosum L.

                                 Knoldrottehale

                                 TG/34/6 af 7.11.1984

                                    Phleum pratense L.

                                 Timoté

                                 TG/34/6 af 7.11.1984

                                    Lotus corniculatus L.

                                 Kællingetand

                                 TG 193/1 af 9.4.2008

                                    Lupinus albus L.

                                 Hvid lupin

                                 TG/66/4 af 31.3.2004

                                    Lupinus angustifolius L.

                                 Smalbladet lupin

                                 TG/66/4 af 31.3.2004

                                    Lupinus luteus L.

                                 Gul lupin

                                 TG/66/4 af 31.3.2004

                                    Medicago doliata Carmign.

                                 Tornet sneglebælg

                                 TG 228/1 af 5.4.2006

                                    Medicago italica (Mill.) Fiori

                                 Disc medic

                                 TG 228/1 af 5.4.2006

                                    Medicago littoralis Rohde ex Loisel.

                                 Kyst-sneglebælg

                                 TG 228/1 af 5.4.2006

                                    Medicago lupulina L.

                                 Humlesneglebælg

                                 TG 228/1 af 5.4.2006

                                    Medicago murex Willd.

                                 Kærvsneglebælg

                                 TG 228/1 af 5.4.2006

                                    Medicago polymorpha L.

                                 Krogsneglebælg

                                 TG 228/1 af 5.4.2006

                                    Medicago rugosa Desr.

                                 Wrinkled medic/Gama medic

                                 TG 228/1 af 5.4.2006

                                    Medicago sativa L.

                                 Lucerne

                                 TG/6/5 af 6.4.2005

                                    Medicago scutellata (L.) Mill.

                                 Skjoldsneglebælg

                                 TG 228/1 af 5.4.2006

                                    Medicago truncatula Gaertn.

                                 Tøndesneglebælg

                                 TG 228/1 af 5.4.2006

                                    Medicago x varia T. Martyn

                                 Sandlucerne

                                 TG/6/5 af 6.4.2005

                                    Trifolium pratense L.

                                 Rødkløver

                                 TG/5/7 af 4.4.2001

                                    Trifolium repens L.

                                 Hvidkløver

                                 TG/38/7 af 9.4.2003

                                    Phacelia tanacetifolia Benth.

                                 Honningurt

                                 TG/319/1 af 5.4.2017

                                    Arachis hypogaea L.

                                 Jordnød

                                 TG/93/4 af 9.4.2014

                                    Brassica rapa L. var. silvestris (Lam.) Briggs

                                 Rybs

                                 TG/185/3 af 17.4.2002

                                    Carthamus tinctorius L.

                                 Saflor

                                 TG/134/3 af 12.10.1990

                                    Papaver somniferum L.

                                 Valmue

                                 TG/166/4 af 9.4.2014«

               DEL B

                     »BILAG I
                     Liste over arter, der skal være i overensstemmelse med EF-Sortsmyndighedens protokol tekniske protokoller (1), jf. artikel 1, stk. 2, litra a)

                                    Videnskabeligt navn

                                    Almindeligt anvendt navn

                                    EF-Sortsmyndighedens protokol

                                    Allium cepa L. (Cepa group)

                                 Kepaløg

                                 TP 46/2 af 1.4.2009

                                    Allium cepa L. (Aggregatum group)

                                 Skalotteløg

                                 TP 46/2 af 1.4.2009

                                    Allium fistulosum L.

                                 Pibeløg

                                 TP 161/1 af 11.3.2010

                                    Allium porrum L.

                                 Porre

                                 TP 85/2 af 1.4.2009

                                    Allium sativum L.

                                 Hvidløg

                                 TP 162/1 af 25.3.2004

                                    Allium schoenoprasum L.

                                 Purløg

                                 TP 198/2 af 11.3.2015

                                    Apium graveolens L.

                                 Selleri

                                 TP 82/1 af 13.3.2008

                                    Apium graveolens L.

                                 Knoldselleri

                                 TP 74/1 af 13.3.2008

                                    Asparagus officinalis L.

                                 Alm. asparges

                                 TP 130/2 af 16.2.2011

                                    Beta vulgaris L.

                                 Rødbede

                                 TP 60/1 af 1.4.2009

                                    Beta vulgaris L.

                                 Bladbede

                                 TP 106/1 af 11.3.2015

                                    Brassica oleracea L.

                                 Grønkål

                                 TP 90/1 af 16.2.2011

                                    Brassica oleracea L.

                                 Blomkål

                                 TP 45/2 Rev. 2 af 21.3.2018

                                    Brassica oleracea L.

                                 Broccoli

                                 TP 151/2 Rev. af 15.3.2017

                                    Brassica oleracea L.

                                 Rosenkål

                                 TP 54/2 Rev. af 15.3.2017

                                    Brassica oleracea L.

                                 Knudekål

                                 TP 65/1 Rev. af 15.3.2017

                                    Brassica oleracea L.

                                 Savojkål, hvidkål og rødkål

                                 TP 48/3 Rev. af 15.3.2017

                                    Brassica rapa L.

                                 Kinakål

                                 TP 105/1 af 13.3.2008

                                    Capsicum annuum L.

                                 Spansk peber, herunder chilipeber og sød peber

                                 TP 76/2 Rev. af 15.3.2017

                                    Cichorium endivia L.

                                 Endivie, herunder kruset endivie og bredbladet endivie

                                 TP 118/3 af 19.3.2014

                                    Cichorium intybus L.

                                 Cikorierod

                                 TP 172/2 af 1.12.2005

                                    Cichorium intybus L.

                                 Bladcikorie

                                 TP 154/1 Rev. af 19.3.2019

                                    Cichorium intybus L.

                                 Julesalat

                                 TP 173/2 af 21.3.2018

                                    Citrullus lanatus (Thunb.) Matsum. et Nakai

                                 Vandmelon

                                 TP 142/2 af 19.3.2014

                                    Cucumis melo L.

                                 Melon

                                 TP 104/2 af 21.3.2007

                                    Cucumis sativus L.

                                 Almindelig agurk, herunder drueagurk

                                 TP 61/2 Rev. 2 af 19.3.2019

                                    Cucurbita maxima Duchesne

                                 Centnergræskar

                                 TP 155/1 af 11.3.2015

                                    Cucurbita pepo L.

                                 Mandelgræskar, herunder courgette og squash

                                 TP 119/1 rev. af 19.3.2014

                                    Cynara cardunculus L.

                                 Artiskok og kardon

                                 TP 184/2 af 27.2.2013

                                    Daucus carota L.

                                 Gulerod og fodergulerod

                                 TP 49/3 af 13.3.2008

                                    Foeniculum vulgare Mill.

                                 Fennikel

                                 TP 183/1 af 25.3.2004

                                    Lactuca sativa L.

                                 Havesalat

                                 TP 13/6 Rev. af 15.2.2019

                                    Solanum lycopersicum L.

                                 Tomat

                                 TP 44/4 Rev. 3 af 21.3.2018

                                    Petroselinum crispum (Mill.) Nyman ex A. W. Hill

                                 Persille

                                 TP 136/1 af 21.3.2007

                                    Phaseolus coccineus L.

                                 Pralbønne

                                 TP 9/1 af 21.3.2007

                                    Phaseolus vulgaris L.

                                 Havebønne, herunder buskbønne og stangbønne

                                 TP 12/4 af 27.2.2013

                                    Pisum sativum L. (partim)

                                 Almindelig ært, herunder marvært, skalært og sukkerært

                                 TP 7/2 Rev. 2 af 15.3.2017

                                    Raphanus sativus L.

                                 Radise, herunder ræddike

                                 TP 64/2 rev. af 11.3.2015

                                    Rheum rhabarbarum L

                                 Haverabarber

                                 TP 62/1 af 19.4.2016

                                    Scorzonera hispanica L.

                                 Haveskorzoner

                                 TP 116/1 af 11.3.2015

                                    Solanum melongena L.

                                 Aubergine eller ægplante

                                 TP 117/1 af 13.3.2008

                                    Spinacia oleracea L.

                                 Spinat

                                 TP 55/5 Rev. 2 af 15.3.2017

                                    Valerianella locusta (L.) Laterr.

                                 Tandfri vårsalat

                                 TP 75/2 af 21.3.2007

                                    Vicia faba L. (partim)

                                 Valsk bønne

                                 TP Broadbean/1 af 25.3.2004

                                    Zea mays L. (partim)

                                 Sukkermajs og perlemajs

                                 TP 2/3 af 11.3.2010

                                    Solanum habrochaites S. Knapp & D.M. Spooner; Solanum lycopersicum L. x Solanum habrochaites S. Knapp & D.M. Spooner; Solanum lycopersicum L. x Solanum peruvianum (L.) Mill.; Solanum lycopersicum L. x Solanum cheesmaniae (L. Ridley) Fosberg; Solanum pimpinellifolium L. x Solanum habrochaites S. Knapp & D.M. Spooner

                                 Tomatgrundstammer

                                 TP 294/1 Rev. 3 af 21.3.2018

                                    Cucurbita maxima Duchesne x Cucurbita moschata Duchesne

                                 Interspecifikke hybrider af Cucurbita maxima Duchesne x Cucurbita moschata Duchesne til brug som podestammer

                                 TP 311/1 af 15.3.2017

                     BILAG II
                     Liste over arter, der skal være i overensstemmelse med UPOV's vejledende principper (1), jf. artikel 1, stk. 2, litra b)

                                    Videnskabeligt navn

                                    Almindeligt anvendt navn

                                    UPOV's vejledende principper

                                    Brassica rapa L.

                                 Majroe/Høstroe

                                 TG/37/10 af 4.4.2001

               (1)  Protokollerne kan findes på EF-Sortsmyndighedens websted (www.cpvo.europa.eu).

               (1)  De vejledende principper kan findes på UPOV's websted (www.upov.int).«

               (1)  Protokollerne kan findes på EF-Sortsmyndighedens websted (www.cpvo.europa.eu).

               (1)  De vejledende principper kan findes på UPOV's websted (www.upov.int).


title: Rådets direktiv (EU) 2020/1756 af 20. november 2020 om ændring af direktiv 2006/112/EF om det fælles merværdiafgiftssystem, for så vidt angår identifikation af afgiftspligtige personer i Nordirland

text:
                  25.11.2020

                  DA

                  Den Europæiske Unions Tidende

                  L 396/1

         RÅDETS DIREKTIV (EU) 2020/1756
         af 20. november 2020
         om ændring af direktiv 2006/112/EF om det fælles merværdiafgiftssystem, for så vidt angår identifikation af afgiftspligtige personer i Nordirland
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 113,
         under henvisning til forslag fra Europa-Kommissionen,
         efter fremsendelse af udkast til lovgivningsmæssig retsakt til de nationale parlamenter,
         under henvisning til udtalelse fra Europa-Parlamentet (1),
         under henvisning til udtalelse fra Det Europæiske Økonomiske og Sociale Udvalg (2),
         efter en særlig lovgivningsprocedure, og
         ud fra følgende betragtninger:

                     (1)

                     Det Forenede Kongerige udtrådte af Den Europæiske Union den 31. januar 2020 på grundlag af aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab (»udtrædelsesaftalen«). Udtrædelsesaftalen fastsætter en overgangsperiode, der slutter den 31. december 2020. Indtil da finder de EU-retlige bestemmelser om merværdiafgift (»moms«) anvendelse på og i Det Forenede Kongerige. Efter nævnte overgangsperiode skal de EU-retlige bestemmelser om moms ikke længere finde anvendelse på eller i Det Forenede Kongerige.

                     (2)

                     I henhold til artikel 8 i protokollen om Irland/Nordirland (»protokollen«), som udgør en integreret del af udtrædelsesaftalen, finder de EU-retlige bestemmelser om moms, der er opført i bilag 3 til protokollen vedrørende varer, efter overgangsperioden fortsat anvendelse i Nordirland (3) for at undgå en hård grænse mellem Irland og Nordirland.

                     (3)

                     Derfor vil afgiftspligtige personer og visse ikke-afgiftspligtige juridiske personer være omfattet af EU-retlige bestemmelser om moms i forbindelse med varetransaktioner i Nordirland, mens de vil være omfattet af bestemmelserne i britisk momslovgivning i forbindelse med alle andre transaktioner i Det Forenede Kongerige, herunder for så vidt angår Nordirland.

                     (4)

                     For at EU's momssystem kan fungere korrekt, er det vigtigt, at der udstedes et særskilt momsregistreringsnummer til alle afgiftspligtige personer, som foretager levering af varer i Nordirland, og enhver afgiftspligtig person eller ikkeafgiftspligtig juridisk person, som foretager erhvervelse af varer inden for Fællesskabet, jf. artikel 214, stk. 1, litra a), b) og c), i Rådets direktiv 2006/112/EF (4), samt til afgiftspligtige personer med henblik på anvendelsen af de valgfrie særordninger for afgiftspligtige personer, der foretager fjernsalg af varer.

                     (5)

                     Derfor bør der indføres et særligt momsregistreringsnummer med et specifikt præfiks i Nordirland, således at der kan skelnes mellem på den ene side afgiftspligtige personer og ikkeafgiftspligtige juridiske personer, hvis varetransaktioner i Nordirland er omfattet af de EU-retlige bestemmelser om moms, og på den anden side personer, der udfører andre transaktioner, for hvilke de er momsregistreret i Det Forenede Kongerige.

                     (6)

                     Præfikserne for momsregistreringsnumre i Unionen er som hovedregel baseret på ISO-kode 3166 — alpha 2 — hvormed den medlemsstat, der har tildelt det pågældende nummer, kan identificeres. Nordirland har ingen specifik kode i dette system, men ifølge ISO-reglerne kan der anvendes X-koder for områder, der ikke har deres egne koder. Der bør derfor indføres en kode »XI« for Nordirland.

                     (7)

                     Direktiv 2006/112/EF bør derfor ændres i overensstemmelse hermed —

               VEDTAGET DETTE DIREKTIV:

            Artikel 1
            I artikel 215 i direktiv 2006/112/EF tilføjes følgende stykke:

               »Præfikset »XI« anvendes for Nordirland.«

            Artikel 2

               1.   Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 31. december 2020. De underretter straks Kommissionen herom.
               Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

               2.   Medlemsstaterne meddeler Kommissionen teksten til de vigtigste nationale love og administrative bestemmelser, som de vedtager på det område, der er omfattet af dette direktiv.

            Artikel 3
            Dette direktiv træder i kraft dagen efter offentliggørelsen i Den Europæiske Unions Tidende.

            Artikel 4
            Dette direktiv er rettet til medlemsstaterne.

            Udfærdiget i Bruxelles, den 20. november 2020.

                  På Rådets vegne

               M. ROTH

                  Formand

            (1)  Udtalelse af 11.11.2020 (endnu ikke offentliggjort i EUT).

            (2)  Udtalelse af 29.10.2020 (endnu ikke offentliggjort i EUT).

            (3)  Forudsat at der i Nordirland gives demokratisk samtykke til fortsat anvendelse af protokollens artikel 5-10, jf. protokollens artikel 18, stk. 1.

            (4)  Rådets direktiv 2006/112/EF af 28. november 2006 om det fælles merværdiafgiftssystem (EUT L 347 af 11.12.2006, s. 1).